זו הפעם הרביעית בה נוטל עקיבא חלק באלבומי 'צמאה', לאחר ביצועיו המוצלחים לניגון רבי לוי יצחק מברדיצ'ב בצמאה 1 – אמנים שרים את ניגוני הרבי מלובביץ', ביצוע חדש לניגון "אבוא בגבורות" בצמאה 3 וכן ביצוע משותף יחד עם שלמה גרוניך לשיר הגלה נא בצמאה 4 אמנים שרים ניגוני חב"ד לתהילים, שהפכו ללהיטים, הוא התגייס גם למשימה הזו.
מדובר על ניגון חב"ד שלא חודש זמן רב ושמוגש כעת בביצוע ובעיבוד חדשני עליו מופקד המפיק המוזיקלי האגדי של הפרויקט- נאור כרמי.
הניגון הינו ניגון שמחה והודאה ומילותיו הן מפרק קי"ז בתהילים: "הללו את ה' כל גוים, שבחוהו כל האומים. כי גבר עלינו חסדו ואמת ה' לעולם הללוי-ה"
אחד החסידים, ר' איצל'ה מוולזין סיפר על ניגון זה, שפעם אחד משרי רוסיה שאל אותו שאלה על פרק זה בתהילים – למה שאנחנו, הגויים נהלל את הקב"ה שעושה עם עם ישראל חסד? מבלי להסס ר' איצ'לה מיד ענה לו שזה בדיוק הענין: אתם, היושבים בפטרבורג וכותבים גזרות רעות על עם ישראל ורואים כיצד הקב"ה מפר את העצה והיא לא יוצאת לפועל, ואף אחד לא יודע מכך אלא רק אתם, אתם אלו שיודעים את הנסים ועל כן אתם שצריכים להלל.
"מהרגע הראשון בו פרויקט צמאה יצא לדרך, כשאני עוד ממש עושה את צעדיי הראשונים בעולם המוזיקלי, זכיתי להיות שותף בו. נאור כרמי היה אז המורה שלי בבית הספר מזמור, הוא הציע לי להצטרף אליו לפרויקט חדש וסודי, שנמצא בחיתוליו. לא היה לי מושג מה העוצמה והמימדים שהוא עתיד להגיע אליו. ידענו שאנחנו מתעסקים עם יהלומים ושמלאכת הליטוש והשיפוץ שלהם כך שיהיו עדכניים, היא מורכבת ודורשת עדינות רבה.
צמאה הוא פרויקט יחיד מסוגו שאין לו מתחרה.
ניגונים רבים הוצאנו מתוך סלילי הקלטה ישנים ומאובקים והחיינו אותם. עשינו להם עיבודים חדשים והתאמות למוזיקה יהודית-ישראלית מודרנית והם תפסו והצליחו לגעת במאות אלפי לבבות בארץ ובעולם.
שני הביצועים הקודמים שלי כחלק מצמאה היו ניגונים יותר עדינים ושקטים והפעם החלטתי שאני רוצה לקחת ניגון יותר קצבי וכייפי.
השיר משדר אופטימיות ויש בו אקורדים של נצחון. כשאתה עומד מול הקב"ה ומתמקד בחלקים השלמים של המציאות ולא מתייחס לחסרון, אתה רואה שלכל פרט בבריאה יש מקום להלל את ה'. יש פה הללויה אוניברסלית. הללו את ה' כל גויים! שבחוהו כל האומים!
הניגון משדר אווירה חגיגית שהתחברתי אליה מאוד והביצוע המודרני והאלקטרוני שעשינו לו, תוך שימוש באלמנטים, מתמזגים איתו נהדר. כאחד שכתב שירים ומתעסק במוזיקה, להתעסק בפרויקט חוצה דורות, עם ניגונים בני מאות שנים, זו זכות גדולה. עולם הניגון החסידי הוא צוהר לכל התורות הפנימיות והעמוקות מהבעל שם טוב, דרך חסידות חב"ד, שהזריקו נשמה ליהדות. אני מתרגש להיות חלק מהדבר הזה זו השנה החמישית".
א. השיר שהוא שר באלבום צמאה הראשון זה היה "ניגון הקפות לר' לוי יצחק מיקטרינוסלאוו" – אביו של הרבי מליובאוויטש!
2 נו ו… מה אתה רוצה שהם יעשו?!
הוא ממש טוב!!